Document ID: 31975D0365

Title and Content:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Ιουνίου 1975 περί συστάσεως Επιτροπής Ανωτάτων Δημοσίων Υπαλλήλων στον τομέα της Δημοσίας Υγείας ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, την πρόταση της Επιτροπής, Εκτιμώντας: ότι η εφαρμογή των μέτρων που έλαβε το Συμβούλιο περί της πραγματικής ασκήσεως του δικαιώματος εγκαταστάσεως και της ελεύθερης παροχής υπηρεσιών, καθώς και του συντονισμού των νομοθετικών, κανονιστικών και διοικητικών διατάξεων που αφορούν στις δραστηριότητες του ιατρού, μπορεί να δημιουργήσει προβλήματα, τα οποία ενδείκνυται να εξετάζονται από κοινού- ότι είναι σκόπιμο να συσταθεί για το σκοπό αυτό μια επιτροπή η οποία προεδρεύεται από την Επιτροπή και η οποία να αποτελείται από εκπροσώπους των Κρατών μελών που ανήκουν στις διοικήσεις των Κρατών αυτών, ΑΠΟΦΑΣΙΖΕΙ: Άρθρο 1 Συνιστάται στην Επιτροπή, Επιτροπή Ανωτάτων Δημοσίων Υπαλλήλων στον τομέα της Δημοσίας Υγείας,η οποία ονομάζεται εφεξής "επιτροπή". Άρθρο 2 Η επιτροπή έχει ως αποστολή: - να επισημαίνει και αναλύει τις δυσκολίες στις οποίες ενδεχομένως προσκρούει η εφαρμογή των οδηγιών 75/362/ΕΟΚ(1) και 75/363/ΕΟΚ(2)- - να συγκεντρώνει κάθε χρήσιμη πληροφορία για τους όρους υπό τους οποίους παρέχονται οι γενικές και ειδικευμένες ιατρικές περιθάλψεις στα Κράτη μέλη- - να διατυπώνει γνώμες οι οποίες να διευκολύνουν τον προσανατολισμό των εργασιών της Επιτροπής με σκοπό την ενδεχόμενη τροποποίηση των ανωτέρω οδηγιών. Άρθρο 3 1. Η επιτροπή αποτελείται από ανωτάτους δημοσίους υπαλλήλους των Κρατών μελών, οι οποίοι κατέχουν υπεύθυνες θέσεις στον τομέα της δημοσίας υγείας. 2. Τα μέλη της επιτροπής ορίζονται από τα Κράτη μέλη, με αναλογία ενός μονίμου και ενός αναπληρωματικού μέλους για κάθε χώρα. 3. Η επιτροπή προεδρεύεται από εκπρόσωπο της Επιτροπής. Άρθρο 4 Η επιτροπή συντάσσει τον εσωτερικό κανονισμό της. Έγινε στο Λουξεμβούργο, στις 16 Ιουνίου 1975.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 5769
5283
2479
3895
2166

EuroVoc IDs (Expanded): 5769
5283
2479
3895
2166

Dataset Source: meu

Split: train